《九日蕺山戒珠寺戏呈僚友》
宋代·张伯玉

秦望山前晓雁斜，蕺山云外看黄花。
谁能带芥关心绪，且插茱萸伴物华。
岁计簿书宁有尽，日生公事了无涯。
樽前况有兵厨酒，不待兵厨酒亦赊。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。